tuba on nii tasa  ja toa ümber maja  ja maja ümber linn  orus kuud kumava järvega  sinu poeg  istub põrandal  ja laob tinasõdureid  rivisse plastmassmeestega  terve armee  on kaltsuvaibal kolonnides  poiss nohiseb  ja tuba on tõesti nii tasa  et vaikuse taga on kuulda  tinast meeste hingetõmbekahinaid  ja plastikkahurite raginat  kuninga karge pilgu all    varjad end kardinaga  et pööriöökuu ei paistaks sind ära  ja su pappfaalanksite valitsejat  lendu koos legoleegionitega        21. III 2011 Vlj        .